CELEX: 62007CA0098
Language: et
Date: 2008-03-06 00:00:00
Title: Kohtuasi C-98/07: Euroopa Kohtu (neljas koda) 6. märtsi 2008 . aasta otsus (Højestereti-Taani eelotsusetaotlus) — Nordania Finans A/S, BG Factoring A/S versus Skatteministeriet (Kuues käibemaksudirektiiv — Artikli 19 lõige 2 — Mahaarvatava osa arvutamine — Maksukohustuslase poolt majandustegevuseks kasutatavate kapitalikaupade tarnimisest tekkinud käibe välja jätmine mahaarvatava osa väljaarvutamisel — Mõiste maksukohustuslase poolt majandustegevuseks kasutatavad kapitalikaubad — Sõidukid, mille liisinguga tegelev äriühing omandab nende liisimise ja liisinglepingu lõppemisel nende müümise eesmärgil)

26.4.2008   
            
            
               ET
            
            
               Euroopa Liidu Teataja
            
            
               C 107/8
            
         Euroopa Kohtu (neljas koda) 6. märtsi 2008. aasta otsus (Højestereti-Taani eelotsusetaotlus) — Nordania Finans A/S, BG Factoring A/S versus Skatteministeriet
   (Kohtuasi C-98/07) (1)
   
   (Kuues käibemaksudirektiiv - Artikli 19 lõige 2 - Mahaarvatava osa arvutamine - Maksukohustuslase poolt majandustegevuseks kasutatavate kapitalikaupade tarnimisest tekkinud käibe välja jätmine mahaarvatava osa väljaarvutamisel - Mõiste „maksukohustuslase poolt majandustegevuseks kasutatavad kapitalikaubad’ - Sõidukid, mille liisinguga tegelev äriühing omandab nende liisimise ja liisinglepingu lõppemisel nende müümise eesmärgil)
   (2008/C 107/12)
   Kohtumenetluse keel: taani
   Eelotsusetaotluse esitanud kohus
   Højesteret
   Põhikohtuasja pooled
   
      Hagejad: Nordania Finans A/S, BG Factoring A/S
   
      Kostja: Skatteministeriet
   Kohtuasja ese
   Eelotsusetaotlus — Højesteret — Nõukogu 17. mai 1977. aasta kuuenda direktiivi kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1, ELT eriväljaanne 09/01, lk 23) artikli 19 tõlgendamine — Mahaarvatava osa arvutamine — Küsimus, kas sõidukite liisinguga tegeleva äriühingu sõidukite müümisel liisinglepingu lõppedes tekkiv käive on hõlmatud või mitte
   Resolutiivosa
   Nõukogu 17. mai 1977. aasta kuuenda direktiivi kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas artikli 19 lõikes 2 sisalduvat mõistet „maksukohustuslase poolt majandustegevuseks kasutatavad kapitalikaubad” tuleb tõlgendada nii, et see ei hõlma sõidukeid, mida liisinguga tegelev ettevõtja omandab, nagu põhikohtuasjas, nende liisimise ja liisinglepingu lõppemisel nende müümise eesmärgil, kuna nende kaupade müümine nimetatud lepingu lõppedes moodustab lahutamatu osa selle ettevõtja tavapärasest majandustegevusest.
   
      (1)  ELT C 95, 28.4.2007.